Папа адзначыў, што такая сустрэча ёсьць таксама нагодаю зьвярнуць увагу на розныя асьпекты біскупскага служэньня, а ў гэты раз ён прапанаваў сумесна паразважаць над “важнасьцю прыняцьця біскупамі харызмаў, якія абуджае Дух Сьвяты для будаваньня Царквы”. Сьвяты Айцец заклікаў біскупаў быць гатовымі і адкрытымі, каб прыняць разнастайныя дары Сьвятога Духа. Поўня сьвятарства, атрыманая імі падчас хіратоніі, павінна служыць для ўсеагульнага сьвятарства вернікаў, для спрыяньня іх духоўнаму росту і іх сьвятасьці.